เกิลส์เจเนอเรชัน

| เกิลส์เจเนอเรชัน |
| --- | --- |
เกิลส์เจเนอเรชันในเดือนสิงหาคม 2022 จากซ้ายไปขวา: ซันนี, ทิฟฟานี, ฮโยย็อน, ยุนอา, ซอฮย็อน, ยูรี, แทย็อน และซูย็อง
ข้อมูลพื้นฐาน
ที่เกิด: โซล เกาหลีใต้
แนวเพลง:  เคป็อป  บับเบิลกัมป็อป  อิเล็กโทรป็อป 
ช่วงปี: 2007–ปัจจุบัน
ค่ายเพลง:  เอสเอ็มเอนเตอร์เทนเมนต์  อีเอ็มไอเจแปน  อินเตอร์สโคป 
กลุ่มย่อย:  เกิลส์เจเนอเรชันแททีซอ  โอ!จีจี  ก็อตเดอะบีต 

สมาชิก:   แทย็อน  ซันนี  ทิฟฟานี  ฮโยย็อน  ยูรี  ซูย็อง  ยุนอา  ซอฮย็อน 
อดีตสมาชิก:   เจสสิกา 

เว็บไซต์: girlsgeneration.smtown.com


ชื่อภาษาเกาหลี
ฮันกึล: 소녀시대
ฮันจา: 少女時代
อาร์อาร์: Sonyeo Sidae 
เอ็มอาร์: Sonyŏ Sidae 
ชื่อภาษาญี่ปุ่น
คันจิ: 少女時代
ฮิรางานะ: しょうじょじだい

เฮ็ปเบิร์นปรับปรุง: Shōjo Jidai
คุนเรชิกิ: Syôjo Jidai
 
 
 
เกิลส์เจเนอเรชัน (เกาหลี: 소녀시대; อาร์อาร์: Sonyeo Sidae; โซนยอชีแด หรือ SNSD; อังกฤษ: Girls' Generation) เป็นเกิร์ลกรุปเกาหลีใต้ ก่อตั้งโดยเอสเอ็มเอนเตอร์เทนเมนต์ ประกอบด้วยสมาชิกจำนวนแปดคนคือ แทย็อน, ซันนี, ทิฟฟานี, ฮโยย็อน, ยูรี, ซูย็อง, ยุนอา และซอฮย็อน (ในอดีตมีสมาชิกเก้าคน อีกหนึ่งคนคือ เจสสิกา ออกจากกลุ่มในเดือนกันยายน ค.ศ. 2014)
ในเบื้องแรก เกิลส์เจเนอเรชันได้รับความสนใจระดับหนึ่งจากผลงานเพลงบางเพลง เช่น "อินทูเดอะนิวเวิลด์" และ "คิสซิงยู" จนกระทั่งในปี ค.ศ. 2009 พวกเธอได้รับความนิยมอย่างมีนัยสำคัญเมื่อเพลง "จี" ติดตลาดและได้รับการขนานนามว่าเป็น "เพลงแห่งทศวรรษ" ประจำเกาหลีใต้ กลุ่มเกิลส์เจเนอเรชันมีสถานะมั่นคงในอุตสาหกรรมดนตรีเกาหลีใต้มากขึ้นเมื่อเผยแพร่เพลงถัด ๆ มาในช่วงปี ค.ศ. 2010–2011 คือ "เทลมียัวร์วิช", "โอ!", "รันเดวิลรัน" และ "ฮูต" ต่อมาในปี ค.ศ. 2011 กลุ่มได้เริ่มดำเนินการตลาดในประเทศญี่ปุ่นอยู่ระยะหนึ่งจึงกลับไปบ้านเกิดแล้วเผยแพร่เพลง "เดอะบอยส์" ซึ่งได้รับการปล่อยตัวถึงสามภาษาคือ เกาหลี ญี่ปุ่น และอังกฤษ ซึ่งนับเป็นเพลงภาษาอังกฤษเพลงแรกของกลุ่มอีกด้วย ในช่วงห้าปีที่ผ่านมากลุ่มมียอดขายรวม 4.4 ล้านอัลบั้ม และ 30 ล้านซิงเกิล จากความนิยมที่พุ่งสูงขึ้นในเกาหลีใต้เป็นเหตุให้กลุ่มอยู่ในรายชื่อ "นักร้องประจำชาติ" และ "กลุ่มนักร้องหญิงแห่งชาติ" โพลซีซา ยังจัดให้กลุ่มอยู่ในรายชื่อ "ผู้สร้างความบันเทิงที่มีอิทธิพลมากที่สุด" ประจำปี ค.ศ. 2011 และ 2012 ซึ่งสร้างประวัติศาสตร์เป็นกลุ่มนักร้องหญิงกลุ่มแรกที่อยู่ในรายชื่ออีกด้วยเอเชียทูเดย์ ยังจัดให้กลุ่มอยู่อันดับที่ 44 จาก 50 ในรายชื่อ "ผู้ทรงอิทธิพลในเกาหลี" ประจำปี ค.ศ. 2011 นิตยสาร ฟอบส์ ยังกล่าวถึงเกิลส์เจเนอเรชันว่าเป็น "ผู้สร้างความบันเทิงที่มีประสิทธิภาพมากที่สุดในเกาหลีใต้" ในปี ค.ศ. 2011
เกิลส์เจเนอเรชัน ได้เดบิวต์ที่ญี่ปุ่นในปี ค.ศ. 2010 ภายใต้การดูแลของค่ายนะยุตะเวฟ โดยการปล่อยเวอร์ชันญี่ปุ่นจากเพลงฮิตของพวกเธออย่าง "เทลมียัวร์วิช" และ "จี" อัลบั้มชุดแรกในญี่ปุ่นของพวกเธอ เกิลส์เจเนอเรชัน ออกจำหน่ายในเดือนมิถุนายน ค.ศ. 2011 ซึ่งกลายเป็นอัลบั้มโดยกลุ่มนักร้องเกาหลีที่มียอดขายมากที่สุดในประวัติศาสตร์บนชาร์ตออริคอนอีกด้วย
ในเดือนเมษายน ค.ศ. 2012 เกิลส์เจเนอเรชันได้ขยายอุตสาหกรรมโดยตั้งกลุ่มย่อยชื่อ "เกิลส์เจเนอเรชันทีทีเอส" หรือเรียกโดยย่อว่า "แททิซอ" (TaeTiSeo) มีสมาชิกคือ แทย็อน ทิฟฟานี และซอฮย็อน เปิดตัวด้วยอัลบั้ม ทวิงเกิล สามารถขึ้นสูงสุดเป็นอันดับที่ 126 บนบิลบอร์ด 200 ซึ่งเป็นอันดับที่สูงที่สุดเท่าที่เคยมีมาในอัลบั้มเคป๊อปขณะนั้น
ในเดือนมกราคม ค.ศ. 2013 กลุ่มกลับคืนสู่วงการเพลงเกาหลีด้วยการออกสตูดิโออัลบั้มชุดที่สี่ของพวกเธอ ไอก็อตอะบอย ซึ่งกลายเป็นเพลงฮิตอย่างรวดเร็วทั้งในประเทศและทั่วโลก เปิดตัวอันดับหนึ่งบนชาร์ต บิลบอร์ด "เวิลด์อัลบั้ม" ตามมาด้วยการแสดงสดและทัวร์คอนเสิร์ต เกิลส์แอนด์พีซ: เจแปนเซคันด์ทัวร์ ในเดือนกุมภาพันธ์ ค.ศ. 2012